
RAPORT DE SPECIALITATE
Subsemnatul Cardoşi Nicolae, director al Direcției de Asistență Socială Boldeşti-Scăeni, analizând Proiectul de Hotărâre privind aprobarea Protocoalelor de colaborare dintre Ministerul Muncii şi Solidarității Sociale şi U.A.T. Oraş Boldeşti-Scăeni în cadrul proiectului „HUB de Servicii MMSS-SII MMSS”, constat că acesta a fost elaborat în conformitate cu prevederile:
· art. 106 şi art. 112 din Legea asistenței sociale nr. 292/2011 referitoare la atribuțiile Ministerului Muncii şi Solidarității Sociale şi ale autorităţilor administraţiei publice locale privind administrarea şi acordarea beneficiilor de asistenţă socială şi a serviciilor sociale;
-
art. 2 din Anexa 2 la H.G. 797/2017 pentru aprobarea regulamentelor cadru de organizare şi funcţionare ale serviciilor publice de asistenţa socială şi a structurii orientative de personal privind indeplinirea funcțiilor de comunicare şi de colaborare dintre Direcția de Asistență Socială cu serviciile publice deconcentrate ale ministerelor şi ale altor autorităţi ale administraţiei publice centrale, cu alte instituţii care au responsabilităţi în domeniul asistenţei sociale.
Prin adresa nr. 21813 /16.11.2022, M.M.S.S.  solicită autorității administrației publice locale încheierea unor protocoale de colaborare în cadrul unui proiect cu fonduri externe nerambursabile pentru crearea unui sistem informatic integrat în domeniul asistenței sociale. În cadrul acestui proiect, UAT Oraş Boldeşti-Scăeni va primi cu titlu gratuit un pachet de echipamente (imprimantă, calculator şi o tabletă) şi va asigura derularea unui proces de digitalizare a documentelor din dosarele beneficiarilor de servicii sociale, proces care se va desfăşura în sistem integrat la nivel național.
Pentru îmbunătățirea activității Direcției de Asistență Socială Boldeşti-Scăeni ca furnizor de servicii sociale şi pentru integrarea serviciului public de asistență socială în sistemul informatic ce se va crea la nivel național, consider că iniţierea proiectului de hotărâre este necesară şi oportună.

